Izdelava novoletnih voščilnic
2019-11-12 17:00 - 19:00 (Europe/Ljubljana) | MC Vič – Igralnica
Na delavnici si boste lahko izdelali čisto svoje novoletne voščilnice in z njimi presenetili svoje prijatelje, starše in sorodnike. Za mlajše udeležence bodo materiali že pripravljeni, starejši pa jih boste izrezali in izdelali sami.
Če se ne moreš udeležiti tokratne delavnice, nas lahko obiščeš še 20. novembra.

ŠPANSKI jezikovni klub - 5. srečanje
2019-11-14 19:00 | MC Vič – Jožefova (dnevna) soba
Jezikovni klub je namenjen mladim, ki bi radi izboljšali ali se naučili konverzacije tujega jezika v neformalnem okolju. Srečanja bodo potekala ob navzočnosti španskega prostovoljca, tako da
bo poskrbljeno tudi za pristno španščino :-).
V 12 srečanjih mladi spoznavajo špansko kulturo, glasbo in jezik, s pomočjo neformalnih načinov pa se naučijo oz. izpopolnijo tvorjenje stavkov ter obogatijo svoj besedni zaklad.
Zadnje srečanje bo namenjeno dogodku, ki ga boste sami organizirali – glasbeni večer, escape room, treasure hunt, sprehod po Ljubljani,..

Kolegice
2019-11-18 17:00 - 19:00 | MC Vič – Damska soba
Šesto srečanje kluba Kolegice.
Klub Kolegice je namenjen vsem mladim iskalkam prve zaposlitve in študentkam višjih letnikov, ki želite:

spoznati delovno področje, ki vas zanima,
sodelovati z mentorico, ki je zaposlena na področju, ki vas zanima,
pridobiti nove izkušnje,
se preizkusiti v skupinskem delu.

Udeležba v projektu Kolegice ti omogoča, da podrobneje spoznaš delovno področje, ki te zanima. V projektu imaš možnost, da se povežeš z mentorico – starejšo kolegico, ki je uspešna na poklicnem področju, ki te zanima. Preko mentorskega odnosa se seznanjaš z izbranim delovnim področjem in prihajaš v stik s potencialnimi delodajalci. Pred srečanji z mentorico se dekleta srečujejo na sproščenih, strokovno vodenih tedenskih srečanjih, kjer razvijajo svoj karierni načrt ter skupaj pripravljajo dogodke kariernega razvoja žensk. Dekleta z udeležbo v klubu spoznavajo svoja močna področja in razvijajo svoje komptence, ki jim prinašajo delovne izkušnje za lažji vstop na trg dela.

Tvoj karierni posvet
2019-11-19 14:00 - 16:00 | MC Vič – Jožefova (dnevna) soba
Če si v dilemi glede izbire ali trenutne smeri šolanja, lahko o tem razpravljaš z usposobljenimi kariernimi svetovalci, ki so ti na voljo vsak torek med 14. in 16. uro.
Z njimi boš preučil/a svoje možnosti gleda na točke, interese, vrednote, talente, kraj študija, zaposlitvene možnosti,…
Prijavi se vsaj tri dni prej preko spodnjega obrazca.

Izdelava novoletnih voščilnic
2019-11-20 17:00 - 19:00 | MC Vič – Igralnica
Na delavnici si boste lahko izdelali čisto svoje novoletne voščilnice in z njimi presenetili svoje prijatelje, starše in sorodnike. Za mlajše udeležence bodo materiali že pripravljeni, starejši pa jih boste izrezali in izdelali sami.

ŠPANSKI jezikovni klub - 6. srečanje
2019-11-21 19:00 - 20:00 | MC Vič – Igralnica

Tvoj karierni posvet
2019-11-26 14:00 - 16:00, 2019-12-03 14:00 - 16:00, 2019-12-10 14:00 - 16:00, 2019-12-17 14:00 - 16:00 | MC Vič – Jožefova (dnevna) soba
Če si v dilemi glede izbire ali trenutne smeri šolanja, glede zaposlitvenih želja ali kariernega razvoja, lahko o tem razpravljaš z usposobljeno karierno svetovalko, ki ti je na voljo vsak torek med 14. in 16. uro.
Skupaj lahko razpravljata o tvojih interesih, poiščeta priložnosti za sodelovanje v projektih Zavoda Nefiks, ki ti lahko pomagajo do tvojega cilja, pregledata možnosti nadaljnjega izobraževanja in usposabljanja, pregledata tvoj CV (če ga že imaš) in ugotovita, kje te lahko čakajo zaposlitvene priložnosti.
Svetovanje izvaja Alenka Blazinšek Domenis, dipl. andragoginja, karierna svetovalka, strokovna vodja Zavoda Nefiks.
Prijavi se vsaj tri dni prej preko spodnjega obrazca.

Izdelava adventnih venčkov
2019-11-30 09:00 - 12:00 | MC Vič – Igralnica
V soboto, 30. novembra, vas vabimo na izdelovanje adventnih venčkov. Izdelovali jih bomo ob strokovni pomoči aranžerk.
Vsak bo lahko svoj izdelek odnesel domov.

Razmigajmo se po špansko
2019-12-17 16:00 - 18:00 | Antonov dom – dvorana, Tržaška 85, Ljubljana
Si tudi ti eden_ena od tistih, ki večino svojega dneva preživi na “tazadnji”? Potem ti je tale delavnica pisana na kožo!
David, prostovoljec Evropske solidarnostne enote, po “fohu” fizioterapevt, bo pripravil delavnico, v kateri bomo:

Spoznali pomen gibanja in zdravega načina življenja v hitrem tempu življenja.
Se naučili izvedbe nekaj preprostih vaj za razgibavanje.

Delavnica je praktično zastavljena, saj bomo posamezne vaje tudi preizkusili.
S sabo potrebujete športno opremo (na voljo je prostor, kjer se boste lahko preoblekli), za blazine, kjer bomo izvajali vaje, poskrbimo mi.

Delavnica bo potekala v torek, 17. decembra med 16. in 18. uro v Mladinskem centru Vič (avla). Delavnica bo potekala v angleščini.
Delavnico izvaja David Gullon, prostovoljec Evropske solidarnostne enote, ki je pred prihodom v Slovenijo opravljal delo fizioterapevta. S svojim znanjem in izkušnjami, bo za nas pripravil kvalitetno in strokovno delavnico, primerno predvsem za mladinske delavce in delavke.
Prosimo, da se zaradi omejenega števila prijav na aktivnost prijavite najkasneje do ponedeljka, 16. decembra.

Projekt podpira:

Krasitev novoletne smrečice
2019-12-17 18:00 - 21:00 | Antonov dom – dvorana, Tržaška 85, Ljubljana
Mladinski center želimo pred prazniki okrasiti v božično-novoletnem duhu, pri tem pa se želimo tudi podružiti.
Ekipa mladinskega centra bo pričela s pripravami ob 18. uri. Vabljeni, da se pridružite!

Karierna delavnica
2020-02-17 15:00 - 17:00 | MC Vič – Igralnica
Kaj mi lahko pomaga pri odločanju za srednjo šolo ali faks? Pogledali si bomo, kateri programi vse obstajajo in oblikovali karierno točko s koristnimi informacijami.
Aktivnost je primerna za devetošolce, srednješolce in študente, ki dvomijo o svoji karierni odločitvi.
Prijave niso potrebne.

Karierna delavnica poteka v sklopu aktivnosti zimskih počitnic.

POTOPIS – Na Madagaskarju čas izgubi svoj pomen
2020-02-18 18:30 - 21:00 | MC Vič – Igralnica
Brina, sodelavka Mladinskega centra Vič, je čez božično-novoletne praznike obiskala vroč Madagaskar. S puncami je obiskala slovenske misijonarje in jim pomagala pri njihovem delu – v šoli in v vrtcu.
Madagaskar je kraj, kjer čas izgubi pomen. Pomemben je človek. Je kraj, kjer se ti vsak Malgaš smeji in kliče za tabo ˝waza, waza˝, ker je velika verjetnost, da je prvič videl belega človeka. Kjer jim polepšaš dan, ker si ob trenju riža najbolj nesposoben človek, ki že po nekaj minutah dobi žulj na roki. Ali ker se prva dva dni trudiš ostati čist med druženjem in igranjem z otroci. 😉 Je kraj, kjer so otroci veseli da se nekdo ukvarja z njimi, tudi če jim vržeš samo en balon, ki že čez nekaj trenutkov poči. Ali jim spihaš dozo milnih mehurčkov. Kjer te začudeno gledajo, ker znaš zapeti malgaško pesem. Kjer ti govorijo in razlagajo v malgaščini za njih najbolj pomembne stvari in ti lahko samo kimaš in govoriš ˝eka, eka˝ in čez nekaj trenutkov si že njihov prijatelj. Kjer te ljudje presenetijo z neverjento toplino in hvaležnostjo da si jih obiskal v njihovem kraju.

Prijave niso potrebne.

Potopisno predavanje poteka v sklopu aktivnosti zimskih počitnic.

Delavnica sabljanja
2020-02-20 16:00 - 18:00 | Antonov dom – dvorana, Tržaška 85, Ljubljana
V sodelovanju s Sabljaškim klubom Ljubljana za vas pripravljamo sabljaško delavnico. Na delavnici si boste ogledali, kako izgleda sabljaška borba, spoznali opremo in se tudi sami preizkusili v sabljanju. Vabljeni otroci in mladi, starejši od 12. let.
Ker je na delavnici omejeno število prostih mest, so prijave obvezne.

Palačinke party
2020-02-21 17:00 - 19:00 | MC Vič – Igralnica
Palačinke.
Čokoladne, marmeladne, sadne. Le kdo se jim lahko upre?
Ob prisotnosti mladinske delavke, ki je v svoji kuharski karieri spekla že preko 1.000 palačink, se bomo tudi mi preizkusili v peki in pripravi različnih nadevov.
Na voljo imamo 12. prostih mest, prijave obvezne.

Tiffany vitraž - Svetloba in barva skozi steklo
2020-03-03 15:00 - 17:00 | MC Vič – Jožefova (dnevna) soba
Vitraž tiffany je posebna vrsta vitraža, kjer koščke stekla oblečemo z bakrenimi trakovi in potem začinimo. Iz majhnih koščkov stekla si lahko izdelamo različne predmete, nakit in različne umetniške predmete.
Na delavnici bo predstavljena zgodovina vitraža (Evropa, Azija, Rusija) ter kako se je sama tehnika vitraža razvijala in spreminjala. Na delavnici se boste boste naučili kako pripraviti steklo za vitraž, narediti rob z bakreno žico in se naučili spajkati. Ob koncu delavnice si bo vsak izdelal svoj izdelek.
Delavnico izvjala Olga Rezanova, umetnica in oblikovalka iz Rusije.
Zaradi omejitve prostih mest so obvezne prijave.
Na voljo bo vsa oprema. Delavnica je brezplačna in primerna za otroke, starejše nad 12. let, srednješolce, študente in mlade v poklicih.

Angleški jezikovni klub
2020-03-10 18:30 - 20:00, 2020-03-17 18:30 - 20:00, 2020-03-24 18:30 - 20:00, 2020-03-31 18:30 - 20:00, 2020-04-07 18:30 - 20:00
Vabimo vas v Angleški jezikovni klub, ki je namenjen mladim, ki bi radi izboljšali znanje angleškega jezika s pomočjo rojene govorke.
Ker bo z nami Daniella, rojena govorka iz Amerike, je lahko udeležba na jezikovnem klubu odlična priložnost za vse, ki vas v tem letu čaka matura, študirate angleščino ali pa jo zgolj uporabljate v vsakdanjem življenju.
Klub ni tečaj, ampak srečanje mladih v neformalnem okolju, kjer vsak prispeva svoj del. Program kluba se prilagodi različnim potrebam udeležencev in deluje po participativnem načelu, kar pomeni aktivno sodelovanje vseh članov kluba!
Angleški jezikovni klub bo potekal ob torkih, med 18.30 in 20.00 v Mladinskem centru Vič.
Pričnemo 3. marca!
Dobrodošli 🙂
Prijavite se lahko na POVEZAVA.
Iščemo pa tudi vodjo Angleškega jezikovnega kluba!

Delavnice programiranja
2020-03-11 15:30 - 17:30, 2020-03-18 15:30 - 17:30, 2020-03-25 15:30 - 17:30, 2020-04-01 15:30 - 17:30, 2020-04-08 15:30 - 17:30
V mesecu marcu se v Mladinskem Centru Vič začnejo delavnice programiranja!
Štirje mladi programerji, ki bodo slovenijo zastopali na mednarodni Olimpijadi robotike v Dubaju, bodo prišli k nam, ter vodili delavnice programiranja.
Na delavnicah bodo udeleženci spoznali osnove programiranja tekom petih tednov.
Delavnice se bodo začele v sredo, 11. marca 2020 in bodo potekale ob sredah, ob 15:30 do 8.4.2020.
ZARADI OMEJENEGA ŠTEVILA PROSTIH MEST SO PRIJAVE OBVEZNE!

Reciklirano žongliranje
2020-03-24 16:00 - 17:00 | Facebook MZ, Ljubljana, Slovenija
Cirkuški umetnik Jakob Bergant pride v MC Vič!
Jakob bo izvajal brezplačno delavnico, predstavil nam bo “Reciklirano žongliranje”.
Namen delavnice je spodbuditi udeležence k lastni ustvarjalnosti in raziskovanju vsakodnevnih možnosti ponovne uporabe (“upcycling”). Sporočilo predstave se skriva v njenih pozitivnih učinkih na okolje, kakovost življenja in odnose. S svojo delavnico vzpodbuja razmišljanje o trajnosti – o ustvarjanju lastnih igrač iz predmetov, ki nas vsak dan obdajajo.

Zaradi omejitve prostih mest so obvezne prijave.
Na voljo bo vsa oprema. Delavnica je brezplačna in primerna za otroke, srednješolce, študente in mlade v poklicih.

Prestavljeno: LinkedIn delavnica
2020-03-31 17:00 - 19:00 | MC Vič – Jožefova (dnevna) soba
Dogodek je prestavljen na 2. 4. ter se bo odvil kot online delavnica. Vsa mesta so že zasedena.
Kolegice na Zavodu Nefiks pripravljajo mesečne dogodke in delavnice, namenjene mladim ženskam, ki vstopajo na trg delovne sile ali pa zgolj želijo dodati kakšno novo kompetenco v svoj CV.
Na predavanju boste dobili odgovore na vprašanja, kot so:

čemu služi profil,
kako oblikovati profesionalen profil ,
kako zgraditi mrežo kontaktov, …

Udeležba je brezplačna, zaradi lažje organizacije pa zbiramo prijave na mail: kolegice@nefiks.si
***
Projekt Kolegice podpira Urad RS za mladino in Urad za mladino MOL.
